biswa921/hiwiki-latest-pages-articles-raw huggingface dataset:
मुंबई ज़िला एड्स नियंत्रण सोसाइटी

मुंबई ज़िला एड्स नियंत्रण सोसाइटी (MDACS) स्वायत्त चैरिटेबल ट्रस्ट अधिनियम के तहत पंजीकृत है। इसको 27 जुलाई 1998 को ग्रेटर मुंबई नगर निगम (MCGM) ने मुंबई में एचआइवी / एड्स के नियंत्रण और रोकथाम के लिए स्थापित किया गया था। मुंबई ज़िला एड्स नियंत्रण सोसाइटी एक व्यापक लक्ष्य, यानी एचआइवी/ एड्स के नियंत्रण के साथ इस क्षेत्र में काम कर रहे संगठनों के संसाधनों के क्रियांविकरण की भूमिका भी निभाता है। यह सामान्य स्वास्थ्य क्षेत्र के साथ रणनीतिक गठजोड़, गैर सरकारी संगठनों, सीबीओ, एचआइवी / एड्स के साथ रहने वाले लोगों, व्यापारिक घरानों और मीडिया, आदि के माध्यम से एक साथ काम करने की संभवनाओं को भी क्रियान्वित करता है।

 गतिनिधियाँ 
शक्ति क्लिनिक संचार अभियान: एक नए ब्रांड के नाम, पहचान, लोगो, ब्रांड और अनुष्ठानों के साथ, शक्ति क्लिनिक का आंतरिक पुर्नोत्थान किया गया था। लेकिन शक्ति के बदलाव के लिए उपयोगकर्ता तक पहुँचना आवश्यक था। इसके लिए एक रणनीतिक संचार अभियान शुरू किया गया था शहर में नए शक्ति क्लिनिक के बारे में लोगों की बड़ी संख्या को सूचित करने और विशिष्ट परिणाम लाने के लिए एचआइवी / एड्स सलाह केन्द्र और अपनी प्रमुख विशेषताओं को समय की निर्दिष्ट अवधि के बीच परीक्षण के डर को दूर करने के लिए केन्द्रित समूह और सभी सम्बंधित लोगों के बीच याद दिलाने की प्रक्रिया में वृद्धि की गयी थी। संचार विपणन के ध्यान-रुचि-इच्छा-कर्म (AIDA) मॉडल का पालन किया गय। सबसे पहले, संभावित उपयोगकर्ताओं के बीच जागरूकता का प्रयास किया गया। फिर रुचि पैदा करने और उनमें इच्छा अथवा जिज्ञासा लाने के लिए कोशिश की गयी और अंत में उन्हें कार्रवाई करने के लिए मनाया कि वह शक्ति क्लिनिक पर जाएँ। अभियान का पहला चरण 1 मार्च 2012 में शुरू किया गया था। चरण 1 का प्राथमिक उद्देश्य शक्ति क्लिनिक के बारे में लक्षित दर्शकों के बीच जागरूकता पैदा करने के लिए गया था।

 सुरक्षित यौन संबंधों के महत्व की वकालत 
right|thumb|प्रतीक बब्बर
बॉलीवुड के युवा अभिनेता प्रतीक बब्बर सुरक्षित यौन संबंधों के महत्व की वकालत और प्रचार करने के लिए मुंबई जिला एड्स नियंत्रण सोसाइटी के सदस्य बन गए हैं। प्रतीक ने सारी जिन्दगी सुरक्षित यौन संबंधो के प्रचार और इस बारे में लोगों के बीच जागरूकता पैदा करने की कसम ली है। प्रतीक के अनुसार सोसायटी के इस अभियान में जुड़कर वह प्रतिभूत है। वह चाहते हैं कि ज्यादा से ज्यादा लोग सुरक्षित यौन संबंधों के बारे में जागरूक हों और इसका अभ्यास करें।

 सन्दर्भ 

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
नवाज़ शरीफ़

मियां मोहम्मद नवाज़ शरीफ़  (उर्दू: میاں محمد نواز شریف) (जन्म लाहौर; 25 दिसम्बर 1949), पाकिस्तान के प्रधानमंत्री और पाकिस्तान मुस्लिम लीग (पीएमएल) के वरिष्ठ नेता है। वे दो बार पहले भी प्रधानमन्त्री रह चुके हैं – 1 नवम्बर 1990 से 18 जुलाई 1993 तक (12 वें प्रधानमंत्री) और 17 फ़रवरी 1997 से 12 अक्टूबर 1999 (14 वें प्रधानमंत्री)। शरीफ पाकिस्तान के पहले ऐसे नेता हैं, जो 5 जून 2013 काे  तीसरी बार 27 वें प्रधानमंत्री बने हैं। 2016 मे पानमा पेपर लीक में नाम आने के बाद  2017 में  सुप्रीम काेर्ट ने प्रधानमंत्री के पद के लिए अयोग करार दिया 28 जुलाई 2017 में  नवाज़ शरीफ  काे प्रधानमंत्री के पद से हटाना पड़ा  , नवाज़ शरीफ को वर्ष 2000 में तत्कालीन सैन्य शासक  मुशर्रफ़ ने निर्वासित कर दिया था, इसके पहले उनकी निर्वाचित सरकार को भी बर्खास्त कर दिया गया था। इस तख्तापलट के बाद पाकिस्तान की आतंक-विरोधी अदालत ने नवाज़ शरीफ़ को भ्रष्टाचार के अपराध में दोषी करार दिया था। सऊदी अरब की मध्यस्तता से शरीफ़ को जेल से बचाकर सऊदी अरब के जेद्दा नगर में निर्वासित किया गया। 

अगस्त 23, 2007 में सुप्रीम कोर्ट ने शरीफ़ को पाकिस्तान वापस आने की इजाज़त दी। सितम्बर 10, 2007 को शरीफ सात वर्षों के निर्वासन के बाद इस्लामाबाद वापस लौटे, पर उन्हें हवाई-अड्डे से ही तुरन्त जेद्दा वापस भेज दिया गया।

 सन्दर्भ 

श्रेणी:पाकिस्तान के प्रधानमंत्री
श्रेणी:1949 में जन्मे लोग
श्रेणी:जीवित लोग
श्रेणी:लाहौर के लोग
सूरत नगर निगम की यौन स्वास्थ्य परियोजना

सूरत नगर निगम की की यौन स्वास्थ्य परियोजना शहर और जिले में कार्यान्वित की जा रही जिसका लक्ष्य यौन स्वास्थ्य (PSH) के लिए एक नोडल एजेंसी के रूप में भागीदारी के लिए काम हो। एसएमसी - परियोजना में यौन स्वास्थ्य परियोजना के रूप में संदर्भित किया जाता है। स्वास्थ्य क्षेत्र के समूह (सिम) अंतर्राष्ट्रीय विकास विभाग (डीएफआईडी), राष्ट्रीय एड्स नियंत्रण संगठन और परियोजना संचालन गुजरात राज्य में यौन स्वास्थ्य परियोजना के प्रबंध के लिए गठित समिति के माध्यम से निधि प्रदान कर रहा है। परियोजना को लागू करने के लिए गुजरात राज्य एड्स नियंत्रण सोसाइटी (GSACS, पूर्व में गुजरात राज्य एड्स सेल) सरकार की ओर से अभिनय के बीच अनुबंध पर हस्ताक्षर किए गए थे।

 परियोजना का सारांश 
सूरत नगर निगम एक नोडल एजेंसी के रूप में इस परियोजना के भागीदार संगठन की तरह काम कर रहा है। यौन स्वास्थ्य परियोजना को अच्छी तरह क्रियान्वित करने के लिए कुल स्वास्थ्य सेवाओं को प्रोत्साहित किया गया है जिस में 23 शहरी स्वास्थ्य केंद्र और प्रसूति-गृह और एक मेडिकल कॉलेज की स्ताथ्पना शामिल है। इस परियोजना के "एसटीडी देखभाल परियोजना" के रूप में भी जाना जाता है क्यूंकि यह मुख्यतः यौन स्वास्थ्य पर केन्द्रित है। प्रत्येक स्वास्थ्य केंद्र में एक सलाहकार और कई घर-घर पहुँचनेवाले कार्यकर्ता जुड़े हैं।

 सूरत नगर निगम की सक्रीयता 
सूरत नगर निगम यौन स्वास्थ्य परियोजना को लेकर काफ़ी अग्रसर है। इसका उदाहरण अर्बन मनेजमेंट सेंटर नमक संस्था का एचआइवी मामलों का अध्यन (केस स्टडी) है जिसके लिए भारत के अहमदाबाद, चेन्नई, मुंबई और सूरत शहरों को चुना गया।

 सूरत नगर निगम की एड्स अभियान में हिस्सेदारी 
वीर नर्मदा साउथ गुजरात विश्वविद्यालय (VNSGU), गुजरात राज्य एड्स नियंत्रण सोसाइटी और सूरत नगर निगम ने संयुक्त रूप से 2009 में गांधी स्मृति भवन में एचआईवी / एड्स जागरूकता कार्यक्रम का आयोजित किया और राष्ट्रीय युवा दिवस का जश्न मनाया। इस अवसर पर अन्य अवसरों पर एड्स जागृति की दिशा में सूरत नगर निगम प्रयास करता रहा है।

 सन्दर्भ 

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
अइमाक़ लोग

thumb|300px|right| ईरानी भाषाओं के विस्तार का नक्शा
अइमाक़​ (, Aimaq) हेरात नगर से उत्तर में पश्चिम-मध्य अफ़्ग़ानिस्तान में और ईरान के ख़ोरासान प्रांत​ में विस्तृत कुछ ईरानी भाषाएँ बोलने वाले ख़ानाबदोश क़बीलों का सामूहिक नाम है।Tom Lansford -A bitter harvest: US foreign policy and Afghanistan 2003 Page 25 "The term Aimaq means "tribe" but the Aimaq people actually include several different ethnic groups. The classification has come to be used for a variety of nonaligned nomadic tribes"Aymaq , A. Janata, Ehsan Yarshater (editor), Encyclopædia Iranica Online Edition, Columbia University यह फ़ारसी की कई अइमाक़​ उपभाषाएँ बोलते हैं, हालांकि इनके तइमानी और मालेकी उपसमुदायों ने पश्तो भाषा और पश्तून संस्कृति अपना ली है। अफ़्ग़ानिस्तान के ग़ोर प्रान्त में अइमाक़ बहुसंख्यक समुदाय समझे जाते हैं। इसके अलावा यह बड़ी संख्या में हेरात और बादग़ीस प्रान्तों में और कम संख्या में फ़राह, फ़ारयाब, जोज़जान और सर-ए-पोल प्रान्तों में भी रहते हैं।The Afghans , Willem Vogel, pp. 18, 382, Wiley-Blackwell, 2002, ISBN 0-631-19841-5, Accessed 23 जनवरी 2012

 समुदाय की जड़ें और शाखाएँ 
अइमाक़ लोग जातीय रूप से हज़ारा लोगों और ताजिक लोगों से गहरा सम्बन्ध रखते हैं और अफ़्ग़ानिस्तान की सरकारी जनगणना में उन्हें ताजिक समुदाय का हिस्सा गिना जाता है। 'अइमाक़' मंगोल भाषा के अइमग शब्द का एक और रूप है, जिसका अर्थ 'क़बीला' या '(घास) चराने का क्षेत्र' होता है। 'अइमाक़' शब्द में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से ज़रा भिन्न है। इसका उच्चारण 'क़रीब' और 'क़ीमत' के 'क़' से मिलता है। अइमाक़ों की चार मुख्य शाखाएँ मानी जाती है, जिस कारणवश इन्हें 'चहार अइमाक़' भी कहा जाता था (यानी 'चार क़बीले', क्योंकि 'चहार' शब्द फ़ारसी भाषा में 'चार' का ही रूप है)। यह चार मुख्य गुट तइमानी (Taimani), फ़िरोज़कोही (Firozkohi), तैमूरी (Taimuri) और जमशीदी (Jamshidi) हैं। इनके अतिरिक्त कुछ 'अन्य अइमाक़' गुट भी हैं जिन्हें 'अइमाक़-ए-दीगर' कहा जाता है, मसलन ताहिरी, ज़ूरी, मालेकी और मिशमस्त। कुछ स्रोत हज़ारा लोगों को चहार अइमाक़ की एक मुख्य शाखा बताते हैं और तैमूरी को अइमाक़-ए-दीगर में से एक कहते हैं।The Afghans , Willem Vogel, pp. 37, Wiley-Blackwell, 2002, ISBN 0-631-19841-5, Accessed 23 जनवरी 2012

 अन्य विवरण 
अइमाक़ों की कुल संख्या २.५ लाख से २० लाख के बीच अनुमानित की जाती है। इसमें इतना संदेह इसलिए है क्योंकि एक तो अफ़्ग़ानिस्तान उन्हें ताजिकों से अलग नहीं गिनता और दूसरा इनमें से बहुत से बंजारों का जीवन व्यतीत करते हुए जगह-से-जगह जाते हैं। तैमूरी अइमाक़ का रूप-रंग मंगोलियाई होता है और वे मंगोल शैली के यर्तों (तम्बुनुमा घरों) में रहते हैं।"Afghanistan". Encyclopædia Britannica. Ultimate Reference Suite. Chicago: Encyclopædia Britannica, 2008. लेकिन तइमानी, फ़िरोज़कोही और जमशीदी अइमाक़ ईरानियों की तरह दिखते हैं और अक्सर अपने आप को ताजिक बुलाते हैं। हालांकि अइमाक़ हज़ारा लोगों से सम्बंधित हैं, अइमाक़ अधिकतर सुन्नी इस्लाम के अनुयायी होते हैं जबकि हज़ारा ज़्यादातर शिया हैं।

 इन्हें भी देखें 
 हज़ारा लोग
 ताजिक लोग
 अइमग

 संदभ 

श्रेणी:अफ़्गानिस्तान की जातियाँ
श्रेणी:ईरान की मानव जातियाँ
चर्म कठपुतली

चर्म कठपुतली (Tholpavakoothu) जैसा कि नाम से ही स्पष्ट है प्राचीन समय में दक्षिण भारत में यह चलचित्र की तरह जनसमुदाय को प्रदर्शित की जाती थी। इसमें मुख्यत: रामायण, महाभारत आदि धार्मिक प्रसंगों का चित्रण दर्शाया जाता था। चर्म कठपुतली चर्मपत्र पर बनाई जाती है तथा एक झीने परदे के पीछे से दीपक / बल्ब की रोशनी द्वारा दर्शाया जाता है। इन चर्म कठपुतलियों में विभिन्न मनोभावन रंग करे जाते हैं जो कि दर्शकों का मन मोह लेते हैं। इस चित्रकला के कलाकार बहुत ही मनोरंजक रूप से गाकर व इन्हें नचाकर प्रदर्शन करते हैं।
thumb|300px|भगवान् राम
thumb|300px|चर्म कठपुतली संचालन

श्रेणी:लोक कला
कौलाचार

कौलों के आचार-विचार तथा अनुष्ठान प्रकार को कौलाचार के नाम से जाना जाता है। शाक्तमत के अनुसार साधनाक्षेत्र में तीन भावों तथा सात आचारों की विशिष्ट स्थिति होती है- पशुभाव, वीरभाव और दिव्यभाव। ये तो तीन भावों के संकेत हैं। वेदाचार, वैष्णवाचार, शैवाचार, दक्षिणचार, वामाचार, सिद्धांताचार और कौलाचार ये पूर्वोल्लिखित भावत्रय से संबद्ध सात आचार हैं। इनमें दिव्यभाव के साधक का संबंध कौलाचार से है , यह नाथ पंथ से संबंधित है |

 परिचय 
जो साधक द्वैतभावना का सर्वथा निराकरण कर देता है और उपास्य देवता की सत्ता में अपनी सत्ता डुबा कर अद्वैतानन्द का आस्वादन करता है, वह तांत्रिक भाषा में 'दिव्य' कहलाता है और उसकी मानसिक दशा 'दिव्यभाव' कहलाती है। कौलाचार, तांत्रिक आचारों में सर्वश्रेष्ठ माना जाता है, क्योंकि यह पूर्ण अद्वैत भावना में रमनेवाले दिव्य साधक के द्वारा ही पूर्णत: गम्य और अनुसरणीय होता है। किन्हीं आचार्यों की सम्मति में समयाचार ही श्रेष्ठ, विशुद्ध तांत्रिक आचार है तथा कौलाचार उससे भिन्न तांत्रिक मार्ग है। शंकराचार्य तथा उनके अनुयायी समयाचार के अनुयायी थे तो अभिनवगुप्त तथा गौडीयशाक्त कौलाचार के अनुवर्ती थे। समयमार्ग में अंतर्योग (हृदयस्थ उपासना) का महत्व है, तो कौल मत में बहिर्योग का। पंच मकार- मद्य, मांस, मत्स्य, मुद्रा और मैथुन दोनों ही आचारों में उपासना के मुख्य साधन हैं। अन्तर केवल यह है कि समयमार्गी इन पदार्थों का प्रत्यक्ष प्रयोग न करके इनके स्थान पर इनके प्रतिनिधिभूत अन्य वस्तुओं (जिन्हें तांत्रिक ग्रथों में 'अनुकल्प' कहा जाता है) का प्रयोग करता है; कौल इन वस्तुओं का ही अपनी पूजा में उपयोग करता है। 

सौंदर्य लहरी के भाष्यकार लक्ष्मीधर ने 41वें श्लोक की व्याख्या में कौलों के दो अवान्तर भेदों का निर्देश किया है। उनके अनुसार पूर्वकौल श्री चक्र के भीतर स्थित योनि की पूजा करते हैं; उत्तरकौल सुंदरी तरुणी के प्रत्यक्ष योनि के पूजक हैं और अन्य मकारों का भी प्रत्यक्ष प्रयोग करते हैं। उत्तरकौलों के इन कुत्सापूर्ण अनुष्ठानों के कारण कौलाचार वामाचार के नाम से अभिहित होने लगा और जनसाधारण की विरक्ति तथा अवहेलना का भाजन बना। कौलाचार के इस उत्तरकालीन रूप पर तिब्बती तंत्रों का प्रभाव बहुश: लक्षित होता है। गंधर्वतंत्र, तारातंत्र, रुद्रयामल तथा विष्णायामल के कथानानुसार इस पूजा प्रकार का प्रचार महाचीन (तिब्बत) से लाकर वसिष्ठ ने कामरूप में किया। प्राचीनकाल में असम तथा तिब्बत का परस्पर धार्मिक आदान-प्रदान भी होता रहा। इससे इस मत की पुष्टि के लिये आधार प्राप्त होता है।

प्रमुख ग्रन्थ
यद्यपि कौलाचार मुख्यतः एक मौखिक परम्परा थी तथापि इस सम्प्दाय ने कुछ ग्रन्थों की रचना भी की। काश्मीर के कौलाचारियों के कुछ प्रमुख ग्रन्न्थ ये हैं-
 सिद्धयोगेश्वरीमातातन्त्र
रुद्रयामलतन्त्र
कुलार्णवतन्त्र
ज्ञानार्णव
नित्य-षोडशिक-अर्णव
स्वछन्दतन्त्र
नेत्रतन्त्र
तन्त्रराजतन्त्र

 सन्दर्भ ग्रन्थ 
 शतीशचन्द्र सिद्धान्तभूषण : कौलमार्ग रहस्य (बँगला), कलकत्ता, 1920
 बलदेव उपाध्याय : आर्य संस्कृति के आधारग्रन्थ काशी, 1962
 सर जान उडरफ: शक्ति ऐंड शाक्त (अंग्रेजी, कलकत्ता);

इन्हें भी देखें
 तन्त्र
 त्रिपुर-सुन्दरी
 त्रिक

 बाहरी कड़ियाँ 
 कौलोपनिषत्
 Kaula

श्रेणी:कश्मीरी शैव सम्प्रदाय
श्रेणी:हिन्दू दर्शन
श्रेणी:हिन्दू तंत्र
श्रेणी:शैवमत
चंडीगढ़ राज्य एड्स नियंत्रण सोसाइटी

चंडीगढ़ राज्य एड्स नियंत्रण सोसाइटी केंद्र-शासित क्षेत्र चंडीगढ़ में एड्स नियंत्रण, जागरण तथा रक्त बैंकों की देखरेख का काम करती है। चंडीगढ़ में 10.54 लाख की आबादी (2010 जनगणना) है। जनसंख्या का घनत्व प्रति स्कवैर किलोमीटर 9252 व्यक्ति है। जनसंख्या में लिंग-अनुपात प्रति हजार पुरुषों में 818 महिलाओं का है। शहरी क्षेत्रों में रहनेवालों की जनसंख्या का प्रतिशत 89.8% है और ग्रामीण आबादी 10.2% है। क्षेत्र में साक्षरता की दर 81.9% है। चंडीगढ़ में युवाओं में एचआइवी प्रसार 2003 में 0.5% था परन्तु 2006 में कमी आई है और तब से यह 0.25% बना रहा है।

 गुल पनाग चंडीगढ़ राज्य एड्स नियंत्रण सोसाइटी के समर्थन से सद्भावना राजदूत 
right|thumb|गुल पनाग चंडीगढ़ राज्य एड्स नियंत्रण सोसाइटी के समर्थन से 2004 में सद्भावना राजदूत बनाई गयीं थीं
भारतीय उद्योग परिसंघ (सीआईआई, उत्तर क्षेत्र) ने अभिनेत्री गुल पनाग को 2004 में अपने एड्स जागरुकता अभियान का ' सद्भावना राजदूत ' नियुक्त किया है। परिसंघ की विज्ञप्ति के अनुसार इस परियोजना को चंडीगढ़ राज्य एड्स नियंत्रण सोसाइटी एवं स्वास्थ्य मंत्रालय के सहयोग से लागू किया गया था। इस परियोजना के तहत चंडीगढ़ के लोगों विशेषकर औद्योगिक श्रमिकों को एड्स संबंधी विषयों पर जागरुक किया गया था। सीआईआई (उत्तर क्षेत्र) इस अभियान को पूरे उत्तर क्षेत्र में चलाया गया था।

 विश्व एड्स दिवस समारोह 
विश्व एड्स दिवस पर चंडीगढ़ में रक्त एकत्र करने के लिए एक मोबाइल वैन सेवा उपलब्ध की गई है जिसके साथ ही राज्य एड्स नियंत्रण सोसाइटी दो दिवसीय सम्मेलन आयोजित करके लोगों को इस बारे में जागरूक करती है। इन सम्मेलनों के पहले दिन रक्त सुरक्षा, जानपदिक रोग विज्ञान और निगरानी, सहायता, देखभाल, उपचार और सामाजिक- मेडिको कानूनी मुद्दों से संबंधित मुद्दों पर विचार- विमर्श किया जाता है।

 चंडीगढ़ में उपलभ्द रक्त सेवाएँ 
राष्ट्रीय एड्स नियंत्रण संगठन (नाको) ने चंडीगढ़ को ब्लड ट्रांसफ्यूजन सेवाओं के लिए सर्वश्रेष्ठ बताया है। इस शहर को यहां के स्वैच्छिक रक्तदान अभियानों के लिए जाना जाता है। शहर में चार लाइसेंसधारी ब्लड बैंक हैं, जो स्वैच्छिक दान द्वारा 80 प्रतिशत रक्त संग्रहित करते हैं। चंडीगढ़ में प्रतिदिन 115 यूनिट रक्त संग्रहित किया जाता है।

 सन्दर्भ 

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
श्रेणी:चंडीगढ़
भारत में ट्रैक्टर

thumb|भारत में ट्रैक्टर
सन् १९४७ में स्वतंत्रता मिलने पर भी भारत में यांत्रीकरण की दर बहुत कम थी। आज भारत में ट्रैक्टर बनाने वाली अनेकों कम्पनियाँ हैं तथा कृषि में ट्रैक्टर का भरपूर उपयोग हो रहा है।

 १९४५ - १९६० का दशक 
१९४० के दशक के मध्य में युद्ध से बचे हुए ट्रैक्टरों को आयातित किया गया।
कपोतक

right|thumb|300px|बारबरी कपोतक
कपोतक (डव, डौकी, Dove) एक पक्षी है, जो कबूतरों (कोलंबिडी गण, Order columbidae) का निकट संबंधी है। यह पँड़की, फाखता, पंडुक और सिरोटी के नाम से भी प्रसिद्ध है एवं बुंदेलखंड में इसे डौकी अथवा डिउकी भी कहा जाता है। 

कपोतक ,डौकी 12 इंच तक लंबे, भोले भाले पक्षी होते हैं। इनकी प्रकृति, स्वभाव तथा अन्य बातें कपोतों से मिलती जुलती होती हैं। कपोत (कबूतर) की तरह ये भी अनाज और बीज आदि से अपना पेट भरते हैं और इन्हीं की भाँति इनका अंडा देने का समय भी साल में दो बार आता है। तब मादा अपने मचान-नुमा, तितरे बितरे घोंसले में दो सफ़ेद अंडे देती है।

 जातियाँ 
वैसे तो इसकी कई जातियाँ सारे संसार में फैली हुई हैं, परंतु उनमें निम्नलिखित विशेष प्रसिद्ध हैं :

1. धवर (रिंग डव, Ring Dove)-यह कद में सब कपोतकों से बड़ा और राख के रंग का होता है जिसके गले में काला कंठा सा रहता है।

2. काल्हक (टर्टल डव, Turtle Dove)-यह धवर से कुछ छोटा और भूरे रंग का होता है। इसके ऊपरी भाग पर काली चित्तियाँ और चिह्न पड़े रहते हैं।

3. चितरोखा (स्पॉटेड डव, Spotted Dove)-यह काल्हक से कुछ छोटा, परंतु सबसे सुंदर होता है। इसके अगले ऊपरी काले भाग में सफेद बिंदियाँ और पिछले भूरे भाग में कत्थई चित्तियाँ पड़ी रहती हैं।

4. टूटरूँ (ब्राउन डव, Stock Dove)-यह उपर्युक्त तीनों कपोतकों से छोटा होता है। इसका ऊपरी भाग भूरा और छाती से नीचे का भाग सफेद रहता है। गले पर काली पट्टी रहती है जिसपर सफेद बिंदियाँ रहती हैं।

5. ईंटकोहरी (रेड टर्टल डव, Red Turtle Dove)-इसका रंग ईंट जैसा और कद सबसे छोटा होता है। पूँछ के नीचे का भाग सफेद और गले में काला कंठा रहता है।

6. स्टॉक डव (Stock Dove)-यह धवर से कुछ छोटा होता है, परंतु रंग उससे कुछ गाढ़ा होता है। इसके गले में धवर की तरह कंठा नहीं रहता। इसकी मादा पेड़ों के कोटरों में अंडे देती है।

7. कॉलर्ड (Collared) या बारबरी डव (Barbary Dove)-यह उत्तरी अमरीका का प्रसिद्ध कपोतक है जिसके शरीर का रंग चंदन के समान और गले में काला कंठा रहता है।

8. शैल कपोतक (रॉक डव, Rock Dove)-इनसे हमारे पालतू कबूतर उत्पन्न किए गए हैं।

9. विपाली कपोतक (मोर्निंग डव, Mourning Dove) - यह छोटे कद का होता है।

क़पॊतर क़ॊ राज़स्थानी मे डेख़ड़ भी क़हते है॓ 
''== इन्हें भी देखें ==
 कबूतर

श्रेणी:पक्षी परिवार
कार्बनिक अभिक्रिया

thumb|क्लेजन पुनर्विन्यास
जिन रासायनिक अभिक्रियाओं में कार्बनिक यौगिक भाग लेते हैं उन्हें कार्बनिक अभिक्रियाएँ (Organic reactions) कहते हैं। दहन सबसे पुरानी कार्बनिक अभिक्रिया है। इसी तरह वसा का साबुनीकरण करके साबुन बनाना भी प्राचीन कार्बनिक अभिक्रिया है। आधुनिक कार्बनिक रसायन का जन्म वोहलर (Wöhler) द्वारा 1828 में यूरिया के निर्माण से हुआ। बहुत से मानव-निर्मित रसायनों जैसे औषधि, प्लास्टिक, भोजन में मिलाये जाने वाले पदार्थ, वस्त्र आदि कार्बनिक अभिक्रियाओं पर ही निर्भर हैं।

वर्गीकरण
कार्बनिक रसायन में मुख्य रूप से अभिक्रियाओं के नाम उनके आविष्कारक के नाम पर रखी जाती है।

सन्दर्भ

बाहरी कड़ियाँ

श्रेणी:कार्बनिक रसायन
बिंग

{{Infobox Website dheeeaj
Khushi
    = बिंग
| logo      = 120px120px
| logo_caption = Main logo and wordmark since October 2020
| screenshot = New Bing Screenshot.png
| collapsible = no
| collapsetext = Screenshot
| screenshot_size = 270
| caption    = The Bing homepage features an image or video that changes daily.
| url      =  
| commercial   = हाँ
| type      = अंतरजाल खोजी यंत्र
| language    = 40 languages
| registration  = वैकल्पिक
| owner     = माइक्रोसॉफ्ट 
| author     = माइक्रोसॉफ्ट
| launch date  = 
| current status = Active| revenue|सक्रिय    =
| slogan     = Bing is for doing (2012)Bing and decide (2010)
| alexa     =  19 ()
}}
 बिंग  एक खोजी यंत्र है जिसे माइक्रोसॉफ्ट लेकर आया था। पहले यह लाइव सर्च नाम से komal
 था जिसे नया रूप देकर बिंग नाम दिया गया था। इसका उपयोग अंतर्जाल पृष्ठों या सामग्री को ढूँढने के लिए किया जाता है। बिंग का, सैन डिएगो के ऑल थिंग्स डिज़िटल सम्मेलन में, माइक्रोसॉफ्ट के मुख्य कार्यकारी अधिकारी (CEO) स्टीव बाल्मर द्वारा २८ मई २00९ को अनावरण किया गया। १ जून २00९ को सार्वजनिक पूर्वदर्शन के साथ बिंग का ३ जून २00९ से पूरी तरह ऑनलाइन संचालन प्रारंभ हो गया।

 विशेषताएँ 
पेज जीरो - जब यूजर कोई सवाल बिंग में लिखता है तो उस से सम्बंधित उत्तर दिखाई देने लगता है अर्थात यूजर को यदि वहीं उत्तर मिल जाए तो सम्बंधित पेज पर जाने कि आवश्यकता नहीं पड़ती।
संवादात्मक मीडिया - फ़ोटो सर्च करने पर इसमें नेक्स्ट बटन को उपयोग करने की आवश्यकता नहीं है, केवल माउस से स्क्रॉल करने पर दूसरे पेज पर जा सकते हैं। इसी तरह आप किसी ऑरिजनल वीडियो का शॉर्ट प्रीव्यू भी तुरंत देख सकते हैं।
सोशल सर्च ऑप्शन

 सन्दर्भ 

श्रेणी:अंतरजाल खोजी यंत्र
श्रेणी:माइक्रोसॉफ़्ट
श्रेणी:खोज
सहायक कंपनी

साझा व्यापार में मुख्य कंपनी के अलावा जिन अन्य कंपनियों को शामिल किया जाता हैं उसे सहायक कंपनी (अंग्रेजी: subsidiary ; सब्सिडियरी) कहते हैं।
इसे बेटी कंपनी (डॉटर कंपनी) भी कहा जाता है। इस प्रकार की कंपनी एक कंपनी के स्वामित्व में होती है, जिसे सूत्रधारी कंपनी (पैरेंट कंपनी) कहा जाता है। सहायक कंपनी को सूत्रधारी कंपनी द्वारा नियंत्रित किया जाता है। सहायक कंपनी, एक कंपनी, निगम (कॉर्पोरेट), या सीमित देयता कंपनी (लिमिटेड लायबिलिटी कंपनी) हो सकती है। कुछ मामलों में यह सरकार या राज्य के स्वामित्व वाली उद्यम (एंटरप्राइज़) होती है। Investopedia : "A subsidiary company is sometimes referred to as a daughter company."

AG.mg.dag
तुम्बा शिल्प

तुम्बा शिल्प- बस्तर, छत्तीसगढ़ की जनजातियों के द्वारा लौकी पर गर्म लोहे के चाकू से किये गये पारंपरिक चित्रांकन को तुम्बा शिल्प कहते है। 

thumb|तुम्बा शिल्प

thumb|तुम्बा शिल्प
 इतिहास 
भारत में कृषि के बाद सबसे ज्यादा आय कला जगत से प्राप्त होती है। भारत मे लगभग ८६ लाख गांव है, जिसके हर गांव मै कोई-ना-कोई शिल्प प्रेक्टिस की जाती है, इनमे से तुम्बा शिल्प छत्तीसगढ़ राज्य के बस्तर जिले के कई गांवो में आदिवासी लोगों द्वारा प्रेक्टिस की जाती है, जो उनकी आम जिन्दगी में अहम भुमिका निभाती है। बस्तर की वनवासी संस्कृति में तुम्बा उनकी जीवन यात्रा का हमसफर है। ऐसा माना जाता है कि तुम्बा (लौकी) जो एक प्रकार की सब्जी या फल होता है, का जन्म अर्फिका में हुआ था। पहले लौकी का इस्तेमाल खाने से ज्यादा बर्तन के रूप में किया जाता था। यह लबें आकार के साथ ही कद्दू की तरह गोल आकार का भी होता है। बडी साइज की लौकी को पेड पर लगभग एक साल तक पक्कने अथवा सुखाने के लिए छोड दिया जाता है, इस दौरान लौकी को छेडा नही जाता, अत: बाद मै उसे तोडकर उसकी धुमिल उपरी परत को लोहे के चाकु की सहायता से छील दिया जाता है और अन्दर की मुलायम सामग्री को मुडे हुए चाकु की सहायता से बाहर निकाल दिया जाता है, क्योंकि यह बहुत पतली होती है जो हटाने की प्रक्रिया के दौरान नष्ट हो सकती है। इसके बाद इसे धूप मे सूखने के लिए रख दिया जाता है, सुखने पर विभिन्न प्रकार की पारम्परिक आकृत्तियां और पैटर्न लौकी की सतह पर गर्म लोहे के चाकू की सहायता से तैयार किये जाते है। ये लोग कभी भी लौकी के प्राकृतिक आकार को नही बदलते है। परन्तु ये लोग लौकी पर गर्म लोहे के चाकू से पारंपरिक चित्रांकन कर उसे एक अदभुत कलाकृति मे बदल देते है। लौकी की सतह पर डिजाइन का काम पूरा हो जाने के बाद लौकी को नरम साबुन एवं पानी से धो कर धूप मे सुखा दिया जाता है, सूखने के बाद वेक्स पाँलिश की जाती है जिससे कलाकृति चमक उठती है।

 उत्पाद 
 बर्तन: तुम्बा (लौकी) का प्रयोग पहले बर्तन बनाने मै भी किया जाता था। आज भी भारत देश के कई राज्यों मै तुम्बा से बने बर्तनों का उपयोग किया जाता है, गोल आकार के तुम्बा (लौकी) का प्रयोग आंरभ मे पानी रखने के लिये किया जाता था।

 वाद्य-यंत्र: वाद्य यंत्र एक प्रकार का वातीवादी यंत्र है, जो आदिवासी लोगों द्वारा तुम्बा (लौकी) पर बनाया जाता है। इसका उपयोग धार्मिक स्थलो एवं कार्यों मै किया जाता है। पंश्चिम बंगाल में बाउल लोक गायक द्वारा तुम्बा (लौकी) से बनी डुगडूगी का प्रयोग बाउल लोक गायकी में किया जाता है।

 निबंध 

श्रेणी:भारतीय कला
बिहारी सतसई

thumb|बिहारीदास कृष्ण जी की उपासना करते हुए
बिहारी सतसई कवि बिहारी की रचना है, यह मुक्तक काव्य है, इसमें 713 से 719 दोहे संकलित हैं। इसमें नीति, भक्ति और शृंगार से संबंधित दोहों का संकलन है।

कुछ प्रसिद्ध दोहे
सतसैया के दोहरे, ज्यों नैनन के तीर।
देखन में छोटे लगे, बेधे सकल शरीर।

बतरस लालच लाल की, मुरली धरी लुकाइ।
सौह करे भौह्नी हँसे दैन कहे नाती जाई।।

कहत, नटत, रीझत, खीझत, मिळत, खिलत, लजियात।
भरे भौन में करत है, नैनन ही सों बात।

मेरी भव- बाधा हरो राधा नागरि सोइ।
जा तन की झांई परे, श्याम हरित धुती होइ।।

दुसह दुराज प्रजान को क्यों न बड़े दुःख द्वंद।
अधिक अंधेरो जग करत, मिलि मावस रविचंद।।

सोहत ओढैं पीतु पटु स्याम, सलौनैं गात।
मनौ नीलमनि-सैल पर आपतु परयौ प्रभात।।

कहलाने एकत बसत अहि मयूर , मृग बाघ।
जगतु तपोबन सौ कियौ दीरघ – दाघ निदाघ।।

सन्दर्भ

श्रेणी:हिन्दी साहित्य
श्रेणी:हिन्दी कविता
स्वामी योगानन्द

thumb|200px|स्वामी योगानन्द

स्वामी योगानन्द रामकृष्ण परमहंस के संन्यासी शिष्यों में से एक थे। वे रामकृष्ण मिशन के प्रथम सह संघाध्यक्ष थे। रामकृष्ण भक्तमंडली में वे योगेन महाराज के नाम से परिचित हैं।
स्वामी प्रेमानन्द

thumb|स्वामी प्रेमानन्द

स्वामी प्रेमानन्द रामकृष्ण परमहंस के संन्यासी शिष्यों में से एक थे।

श्रेणी:1951 में जन्मे लोग
श्रेणी:निधन वर्ष अनुपलब्ध
क्षारीय भूमि

क्षारीय भूमि (Alkali soils या alkaline soils) उस मिट्टी को कहते हैं जिनका पीएच मान ९ से अधिक होता है (pH > 9)

 परिचय 
thumb|Austrostipa aristiglumis plant20 (8482017516)|350px| क्षारीय मिट्टी पर पेड़।

क्षारीय और लवणमय भूमि उस प्रकार की भूमि को कहते हैं जिसमें क्षार तथा लवण विशेष मात्रा में पाए जाते हैं। शुष्क जलवायु वाले स्थानों में यह लवण श्वेत या भूरे-श्वेत रंग के रूप में भूमि पर जमा हो जाता है। यह भूमि पूर्णतया अनुपजाऊ एवं ऊसर होती हैं और इसमें शुष्क ऋतु में कुछ लवणप्रिय पौधों के अलावा अन्य किसी प्रकार की वनस्पति नहीं मिलती। पानी का निकास न होने के कारण बरसात में इन भूमिखंडों पर बरसाती पानी अत्यधिक मात्रा में भरा रहता है। यह पानी कृत्रिम नालियों के अभाव, प्राकृतिक ढाल की कमी एवं नीचे की मिट्टी के अप्रवेश्य होने के कारण भूमिखंडों से बाहर नहीं निकल पाता और गरमी पड़ने पर वायुमंडल में उड़कर सूख जाता है। बरसात में यह गँदला बना रहता है और सूखने पर भूमि की सतह पर लवण छोड़ देता है तथा साथ ही साथ इसे क्षारीय बना देता है।

विभिन्न प्रांतों में इस भूमि को अलग अलग नामों से पुकारते हैं, जैसे उत्तर प्रदेश में 'ऊसर' या 'रेहला', पंजाब में 'ठूर', कल्लर या बारा, मुंबई में चोपन, करल इत्यादि। ऐसी भूमि अधिकतर उत्तर प्रदेश, पंजाब एवं महाराष्ट्र प्रांतों में पाई जाती है। आन्ध्र प्रदेश तथा तमिलनाडु में भी यह मिलती है। 

ऐसी भूमि तीन मुख्य श्रेणियों की होती है। 
पहली वह जिसमें केवल लवण की मात्रा अधिक हो, 
दूसरी वह जिसमें लवण तथा क्षार दोनों वर्तमान हों, और 
तीसरी वह जिसमे क्षार अधिक हो तथा लवण कम हो।

रासायनिक तरीकों द्वारा इस भूमि को पहचाना जाता है। इस भूमि का पुननिर्माण करने के लिये अधिक मात्रा में पानी भरकर लवण को घुल जाने देते हैं। फिर यह पानी कृत्रिम नालियों द्वारा बाहर निकाल देते हैं। अधिक क्षारवाली भूमि में जिप्सम का चूर्ण और विलेय कैल्सियमयुक्त पदार्थ का प्रयोग आवश्यक हो जाता है। प्रारंभ में केवल लवण और जलप्रिय पौधे, जैसे धान वा जौ, उगाए जाते हैं।

 इन्हें भी देखिए 
 भूमि का पीएच मान
 मृदा लवणता
 भूमि उद्धार
 कल्लर भूमि
 ऊसर भूमि
 क्षारीय पार्थिव धातु

बाहरी कड़ियाँ
क्षारीय मृदाओं के लक्षण तथा सुधार (इण्डिया वाटर पोर्टल)
क्षारीय मृदा सुधार : जरूरी है जल निकास (इण्डिया वाटर पोर्टल)

 सन्दर्भ 

श्रेणी:मृदा रसायन
श्रेणी:मिट्टी
श्रेणी:भूमि सुधार
मागधी

मागधी उस प्राकृत भाषा का नाम है जो प्राचीन काल में मगध (दक्षिण बिहार) प्रदेश में प्रचलित थी। इस भाषा के उल्लेख महावीर और बुद्ध के काल से मिलते हैं। जैन आगमों के अनुसार तीर्थकर महावीर का उपदेश इसी भाषा अथवा उसी के रूपांतर अर्धमागधी प्राकृत में होता था। पालि त्रिपिटक में भी भगवान बुद्ध के उपदेशों की भाषा को मागधी कहा गया है।

 विशेषताएँ 
प्राकृत व्याकरणों के अनुसार मागधी प्राकृत के तीन विशेष लक्षण थे--
 (१) र के स्थान पर ल का उच्चारण, जैसे राजा > लाजा ; 
 (२) स श ष इन तीनों के स्थान पर श का उच्चारण, जैसे परुष > पुलिश, दासी > दाशी, यासि > याशि ;
 (३) अकारांत शब्दों के कर्ताकारक एकवचन की विभक्ति 'ए', जैसे नर > नले।

सम्राट अशोक की पूर्वीय प्रदेशवर्ती कालसी और जौगढ़ की धर्मलिपियों में पूर्वोक्त तीन लक्षणों में से प्रथम और तृतीय ये दो लक्षण प्रचुरता से पाए जाते हैं, किंतु दूसरा नहीं। जैनागमों में तीसरी प्रवृत्ति बहुलता से पाई जाती है, तथा प्रथम प्रवृति अल्प मात्रा में; दूसरी प्रवृत्ति यहाँ भी नहीं है। इसी कारण विद्वान अशोक की पूर्व प्रादेशीय लिपियों की भाषा को जैन आगमों के समान अर्धमागधी मानने के पक्ष में हैं। कुछ प्राचीन लेखों में, जैसे रागढ़ पर्वतश्रेणी की जोगीमारा गुफा के लेख में, मागधी की उक्त तीनों प्रवृत्तियाँ पर्याप्त रूप से पाई जाती है। किंतु जिस पालि त्रिपिटक में भगवान बुद्ध के उपदेशों की भाषा को मागधी कहा गया है, उन ग्रंथों में स्वयं कुछ अपवादों को छोड़कर मागधी के उक्त तीन लक्षणों में से कोई भी नहीं मिलता। इसीलिये पालि ग्रंथों की आधारभूत भाषा को मागधी न मानकर शौरसेनी मानने की ओर विद्वानों का झुकाव है।

मगधी प्राकृत में लिखा हुआ कोई स्वतंत्र साहित्य उपलब्ध नहीं है, किंतु खंडश: उसके उदाहरण हमें प्राकृत व्याकरणों एवं संस्कृत नाटकों जैसे शकुतंला, मुद्राराक्षस, मृच्छकटिक आदि में मिलते हैं। भरत नाट्यशास्त्र के अनुसार गंगासागर अर्थात्‌ गंगा से लेकर समुद्र तक के पूर्वीय प्रदेशों में एकारबहुल भाषा का प्रयोग किया जाना चाहिए। उन्होंने कहा है कि राजाओं के अंत:पुर निवासी मागधी बोलें, तथा राजपुत्र सेठ चेट अर्धमागधी। मृच्छकटिक में शकार, वसंतसेना और चारुदत्त इन तीनों के चेटक, तथा संवाहक, भिक्षु और चारुदत्त का पुत्र ये छह पात्र मागधी बोलते हैं।

 सन्दर्भ ग्रन्थ 
 पिशल कृत ग्रंथ का हिंदी अनुवाद--प्राकृत भाषाओं का व्याकरण; 
 दिनेशचंद्र सरकार : ग्रामर ऑव दि प्राकृत लैंग्वेज; 
 वूलवर : इंट्रोडक्शन टु प्राकृत

 इन्हें भी देखें 
 मगही
 प्राकृत
 अर्धमागधी

 बाहरी कड़ियाँ 
 Magadhi at The Rosetta Project 
 Jain Agams 
 An Illustrated Ardha-Magadhi Dictionary
 Jainism in Buddhist Literature
प्रोफेसर महावीर सरन जैन का आलेख - साहित्यिक प्राकृतों (शौरसेनी, महाराष्ट्री, मागधी, अर्द्ध-मागधी, पैशाची) को भिन्न भाषाएँ मानने की परम्परागत मान्यताः पुनर्विचार

श्रेणी:भारतीय भाषाएँ
झमक घिमिरे

झमक कुमारी घिमिरे (जन्म सन् १९८०, कचिडे, धनकुटा, नेपालASMITA: Who is Jhamak?  (२००२ अगस्त)) प्रतिभावान् नेपाली महिला स्रष्टा हैं। प्रतिमष्तिस्क रोग द्वारा पीडित घिमिरे, इस रोग से पीडित विश्व की १० वीं प्रतिभावान् साहित्यकार हैं। उनके हाथ-पैर जन्म से ही नहीं चलते इसलिए वे न तो खड़ी हो सकतीं हैं, न चल सकतीं हैं और न बोल सकतीं हैं। परंतु वे सुन और समझ सकती हैं।मेरो सिन्धु:प्रेरणाको एक अनुपम शिखर: झमक घिमिरे  (जून २०११) पैर की केवल तीन उँगलियाँ चलतीं हैं और तीन उंगलियों के सहारे उन्होंने दर्जनौं पुस्तकें लिखीं हैं। औपचारिक शिक्षा पाने में असमर्थ घिमिरे ने घर में भाई-बहनों को लिख-पढ़ते देख-सुनकर अपनी क्षमता का विकास किया। उनकी साहित्य लेखन रुची नौ साल की उम्र से ही शुरु हुई। कान्तिपुर दैनिक और ब्लास्ट टाइम्स पत्रिका में उनके नियमित स्तम्भ भी छपते हैं। झमक को प्रबल गोरखा दक्षिण बाहु चौथी लगायत दर्जनों पुरस्कार एवं सम्मान प्राप्त हुए हैं।
 बाल्यकाल 
शिथिल हाथ-पैर, विकलांग शरीर लेकर ‘भूख से लड़ते ’ (अत्यंत गरीब) परिवार में जन्मी झमक को जन्म लेते ही अपने ही लोगों ने ‘मुर्कुट्टा’ (भूत-प्रेत का एक रुप) कहा। नेपाली परंपरा में दशहरा के अवशर पर बड़ों द्वारा लंबे आयु के लिए आशीर्वाद दिए जाते हैं परन्तु इसे हर दशहरा में जल्दी मर जाने के आशीर्वाद दिए जाते रहे। वे किसी पाठशाला वा गुरू से शिक्षा न ले सकी। जब भी सीखने की कोशिश की ‘तुम सीखकर क्या करोगी?’ आदि प्रश्न आते थे। पैर के तीन उँगलियों से जमिन पर अक्षर लिखकर अभ्यास करती तब अपने लोग घर के जमिन को खराब करने के आरोप में गालियाँ देते थे। इस प्रकार जमिन पे अभ्यास करते बख्त उनकी उँगलियों से खून निकलकर जमिन पर खून के धब्बे लगने के कारण उनको बहुत बार मार पड़ी। कभी-कभी कोयले से जमीन पर अक्ष्रर लिखने का अभ्यास करती तो (पुराने नेपाली सोच अनुसार) ऋण लगने के भय के कारण उन पर मार पड़ी। अन्य बच्चों को न पढ़ने के कारण दण्ड भोगना पड़ता था और उनको पढ़ने तथा कॉपी-कलम माँगने पर भी मार पड़ती थी। जोखाना वा ज्योतिष शास्त्र देखने वालों ने झमक को परिवार समाप्त करने वाली डायन बताया। लोगों ने उन्हें अलच्छिनि (राक्षसी) कहा। पाँच साल की उम्र में भात (खाना) खिलाने वाली दादी मर गई और उसके बाद उसको कोई नहीं खिलाता था (माँ भी), खूद अपने पैर की अपनी तीन उँगलियों के बूते खाना लेना पड़ता था। शौच (टट्टी) करने के बाद साफ करते समय उसी टट्टी में लोट-पोट हो जाती थी। भूखी, प्यासी, नंगी, अधिकांश एकाकीपन में बढी नौ–दश साल की हुई। उस समय घर बनाने आए कारिगरों ने फटे कपड़े और झमक के असमक्षता के कारण दिखाई देता गुप्तांग मे पत्थर के छोटे कंकणों से मारने और यौन शोषण करने की बात अपनी पुस्तक प्रेरणाको एक अनुपम शिखर (प्रेरणा की एक अनुपम शिखर) में झमक ने स्वयं लिखी है।

 मदन पुरस्कार 
घिमिरे को नेपाल का प्रतिष्ठित साहित्य पुरस्कार मदन पुरस्कार, जो भारत के ज्ञानपीठ के समान है, भी सन् २०११ में मिला।
thumb|left|200px|मदन पुरकार से सम्मानित, झमक घिमिरे 

 कृतियाँ 
घिमिरे द्वारा रचित निम्न कृतियाँ हैं:मदन पुरस्कार पुस्तकालय:झमक घिमिरे द्वारा लिखित पुस्तकें  (जून २०११)
 संकल्प
 आफ्नै चिता अग्निशिखातिर
 मान्छे भित्रका योद्धाहरू
 सम्झनाका बाछिट्टाहरू
 झमक घिमिरेका कविताहरू
 जीवन काँडा कि फूल
 अवसान पछिको आगमन
 क्वाँटी संग्रह

 सन्दर्भ 

 बाहरी कड़ियाँ 
 Jhamak Ghimire: Synonym Of An Unceasing Struggle
 Famous People With Cerebral Palsy
 Bold tales by brave women
 Of Poverty and Poems- Jhamak Kumari Ghimire

श्रेणी:कवि
श्रेणी:नेपाली साहित्यकार
श्रेणी:जीवित लोग
श्रेणी:1980 में जन्मे लोग
संसार चंद संग्रहालय, हिमाचल प्रदेश

thumb|संसारचंद संग्रहालय, हिमचल प्रदेश
हिमाचल प्रदेश के काँगड़ा जिले में एक नए संग्रहालय की स्थापना की गई है तथा इसका नाम यहां के एक कला प्रेमी राजा महाराजा संसार चंद के नाम पर महाराजा संसारचंद संग्रहालय रखा गया है। यह काँगड़ा के किले के समीप है। यह संग्रहालय शहर के कोलाहल से दूर काँगड़ा के पहाड़ों में स्थापित किया गया है। 

इस संग्रहालय में विभिन्न पारम्परिक कलाकृतियों के साथ साथ प्राचीन समय में प्रयोग की जाने वाली अनेकों राजसिक प्रयोग में आने वाली वस्तुएँ प्रदर्शित की गई हैं।

श्रेणी:भारत में संग्रहालय
अलेक्ज़ेंडर बर्न्स

thumb|right|200px|बुख़ारा के परिधान में सर बर्न्स
अलेक्ज़ेंडर बर्न्स (Sir Alexander Burnes) या सिकंदर बर्न्स (16 मई 1805-2 नवंबर 1841) एक ब्रिटिश यात्रावृत्त लेखक तथा जासूस थे जिनकी 1831-32 के बीच की पंजाब, पेशावर, काबुल होते हुए बुख़ारा की यात्रा से उन्हें ख्याति मिली थी। उनकी लिखी किताबों को उस समय ब्रिटेन में बहुत प्रसिद्धि मिली थी जिसके बाद उन्हें सर की उपाधि भी दी गई थी। इससे अंग्रेज़ों को मध्य एशिया में हो रही गतिविधियों के अलावा वहाँ की भौगोलिक जानकारी भी मिली थी। इसके बाद ब्रिटिश सेना ने अफ़गानिस्तान पर चढ़ाई की थी और इसी दौरान सन् 1841 के नवंबर में काबुल में उनका क़त्ल कर दिया गया था। इससे पहले विलियम मूरक्रॉफ़्ट और उनके साथ गए नौजवान ने बुखारा की यात्रा की थी जो घोड़ो के पालन के तथाकथित विश्व प्रसिद्ध स्थान बुख़ारा की परंपरा देखना चाहते थे। दोनों बुख़ारा तो पहुँच गए थे पर वापस लौटते वक़्त बाल्ख़ के मज़ार-ए-शरीफ़ में बामारी वजह से मारे गए थे।

स्कॉटलैंड में जन्मे बर्न्स को सिकंदर (पश्चिम में अलेक्ज़ेंडर) के विजित प्रदेशों को देखने का बहुत शौक था। अपनी किताब ट्रावेल्स इन टू बोख़ारा की प्रस्तावना में उन्होंने लिखा है कि सिन्धु नदी के आवागमन का रास्ता पता करने के बाद उनमें काबुल और उसके पार जाने का उत्साह आया। विजेता सिकंदर ३३० ईस्वी पूर्व के आसपास पेशावर और उसके उत्तर के प्रदेश तक पहुँचा था। वो बुख़ारा और बाल्ख़ से होते हुए आया था। भारतीय मुहम्मद अली और मोहन लाल ज़ुत्शी भी इस यात्रा में उसके साथ थे - वापस आने के साथ ही मुहम्मद अली किसी बीमारी की वजह से चल बसा था।

 इन्हें भी देखें 
 मोहन लाल ज़ुत्शी

श्रेणी:अंग्रेज़ी लेखक
श्रेणी:आंग्ल-अफ़ग़ान युद्ध
लसीका पर्व

300px|right|thumb|लसीका तंत्र 

लसीका पर्व (lymph node) प्रतिरक्षा प्रणाली के भाग हैं और छोटे बेर के आकार के (अण्डाकार) होते हैं। ये शरीर के विभिन्न भागों में स्थित हैं, जैसे कांख (armpit) और पेट आदि। ये लसीका पात्र से परस्पर जुड़े हुए हैं। 

 बाहरी कड़ियाँ
जोश कीटन

यहोशू लुइस वीनर (अंग्रेजी: Josh Keaton, Joshua Luis Wiener) एक अमेरिकी अभिनेता, आवाज अभिनेता, गायक और संगीत निर्माता है।

 सन्दर्भ 

 बाहरी कड़ियाँ 
 आधिकारिक वेबसाइट 
 

श्रेणी:जीवित लोग
श्रेणी:अमेरिकी अभिनेता
श्रेणी:1979 में जन्मे लोग
भौतिक प्रकाशिकी

right|thumb|300px|हाइगेन्स के सिद्धान्त के अनुसार द्वारक पर विवर्तन ; पीले बिन्दु नयी तरंगों के लिए आरम्भ-बिन्दु के रूप में लिए गये हैं।
भौतिकी में भौतिक प्रकाशिकी या तरंग प्रकाशिकी (physical optics या wave optics) प्रकाशिकी की वह शाखा है जो व्यतिकरण, विवर्तन, ध्रुवण तथा अन्य परिघटनाओं का अध्ययन करती है जिनके लिये ज्यामितीय प्रकाशिकी सही परिणाम नहीं देती। तथा यह प्रकाश के तरंग स्वरूप को बताती है।

 इन्हें भी देखें 
 ज्यामितीय प्रकाशिकी

श्रेणी:प्रकाशिकी
*
श्रेणी:वैद्युत अभियांत्रिकी
भित्तिचित्र कला

right|thumb|300px|अजन्ता की गुफा में जातक कथा का चित्रण ; ७वीं शताब्दी
thumb|भित्तिचित्र कला, सरगुजा, छत्तीसगढ़
भित्तिचित्र कला (Mural) सबसे पुरानी चित्रकला है। प्रागैतिहासिक युग के ऐतिहासिक रिकॉर्ड में पहले मिट्टी के बर्तन बनाये जाते थे, लेकिन कुछ समय बाद लोगों ने मिट्टी का प्रयोग दीवरों पर चित्र बनाने के लिये करने लगे। भित्तिचित्र कला में दीवारों पर ज्यामितिक आकार, कलापूर्ण अभिप्राय, पारंपरिक आकल्पन, सहज बनावट और अनुकरणमूलक सरल आकृतियों में निहित स्वच्छंद आकल्पन, उन्मुक्त आवेग और रेखिक ऊर्जा, अनूठी ताजगी और चाक्षुष सौंदर्य सृष्टि करती है।

 परिचय 
भित्तिचित्रण ज्यादातर अब छत्तीसगढ़ के जिलों में देखने को मिलता है। उदाहरण के लिए सरगुजा, तहसील अंबिकापुर के अंतर्गत आने वाले गांव पुहपुटरा, लखनपुर, केनापारा आदि में लोक एवं आदिवासी जातियों द्वारा अभ्यास की जाने वाली ऐसी लोक कला है जो गांव की औरतों के द्वारा वहां की कच्ची मिट्टी से बनी झोपड़ियों की दीवारों पर गोबर, चाक मिट्टी, गोबर आदि को मिलाकर की जाती है। घर की दीवारें मूर्तियों, जालियों, विविध आकल्पनों और भिति के कलात्मक रूप से सुसज्जित की जाती है। जातिय विश्वासों के अनुरुप उनके सृजनलोक में प्रकृति, पशु पक्षी, मनुष्य और देवी देवताओं की सहजत अनोपचारिक उपस्थिति और समरस भागीदार होते है। दीवारों पर बनाई इन कलाकृतियों में पास पड़ोस का अति परिचित ससांर अपने सामाजिक विश्वासों की ओर बद्धमूल संस्कारों की अकुंठित, सरल और आडम्बरहीन अभिव्यक्ति है। सुदूर आदिवासीय क्षेत्रों में जहाँ कि सजावट आदि के साधन अपर्याप्त होते थे, लोग वहाँ प्रचलित विभिन्न त्योहारों व धार्मिक अवसरों के समय अपने घरों की सज्जा हेतु दीवारों में कच्ची मिट्टी द्चारा पेड़-पौधों, पशु-पक्षियों आदि के आकृतियां बनाकर व उनमें बहुत ही मनोरम रंगों से रंगकर अपने घरों को सजाते हैं।

 चित्रविथि 

मिट्टी मास्क, खिलौने और मिट्टी के बर्तन पूरे भारत में आम सजावट के सामान है, लेकिन इनको बनाने की कला भिन्न होती है।

 बाहरी कड़ियाँ
भित्तिचित्रों की रंगीन दुनिया

श्रेणी:चित्रकला
श्रेणी:खपरैल
तमिलनाड राज्य एड्स नियंत्रण सोसाइटी

तमिलनाड राज्य एड्स नियंत्रण सोसाइटी तमिलनाड की सरकार द्वारा गठित किया है। खतरनाक रोग एड्स के बारे में जागरूकता फैलाने और बिना-भेदभाव बीमारों के इलाज के लिए प्रयत्नशील है। राज्य एड्स परियोजना जनवरी 1993 में इकाई के गठन से शुरू हुई इसे आगे चलकर 1994 में तमिलनाड राज्य एड्स नियंत्रण सोसाइटी का रूप दिया गया। मई 1994 में पंजीकरण के बाद, राज्य एड्स नियंत्रण सोसाइटी, अपनी गतिविधियों को अपनी कार्यकारी समिति के मार्गदर्शन और समर्थन के साथ काम कर रही है। इसकी मुख्या गतिनिधियाँ इस तरह हैं:
 रक्त सुरक्षा और प्रशिक्षण
 लक्षित हस्तक्षेप
 यौन संचारित रोग के नियंत्रण (एसटीडी)
 सूचना, शिक्षा और संचार
 और एड्स रोगियों के लिए देखभाल का समर्थन।

 तमिलनाड में एड्स की स्थिति 
1986 में पूरे भारत में पहला एचआइवी पॉजिटिव मामला तमिलनाड में पाया गया था। इसी के साथ ही सरकार ने जनरल अस्पताल (चेन्नई) और क्रिश्चियन मेडिकल कॉलेज अस्पताल (वेल्लोर) के माध्यम से जानकारी एकत्रित करना शुरू कर दिया। हालांकि शुरुआत में संक्रमण की गंभीरता को पूरी तरह नहीं जाना जा सका था, लेकिन रोग-अध्यन से समस्या की गंभीरता सामने आ गयी। दिसंबर 1999 के आंकड़े बताते हैं कि 36,72,144 जांच-मामलों में 92,312 एचआइवी के सकारात्मक मामले पाय गए। इसके साथ ही 1995 में किया गया पारिवारिक सर्विक्षण तमिलनाड राज्य में बढ़ रहे एड्स की जड़ों का इशारा किया। तमिलनाड राज्य एड्स नियंत्रण सोसाइटी की सफल रणनिति के कारण 1997 से लेकर अबतक राज्य में एड्स बहुत ही कम मामले देखे गए हैं।

 भ्रष्ट एनजीओ-समर्थन का आरोप 
एनजीओ-विरोधी मोर्चा का आरोप है कि एचआइवी/एड्स की जागृति के नाम तमिलनाड राज्य भ्रष्ट एनजीओ-समर्थन के मामले तीसरे नंबर पर है। यह एनजीओ राज्य सरकारों तथा राज्य एड्स नियंत्रण सोसाइटियों से पैसा तो लेती हैं पर काम शायद ही करती हैं। प्राप्त आंकड़ों के हिसाब से भ्रष्ट एनजीओ के टॉप फाइव गढ¸ उत्तर प्रदेश में 332 मेघालय में 323 तमिलनाड में 304 आन्ध्र प्रदेश में 287 और पंजाब में 223 एनजीओ शामिल हैं।

 सन्दर्भ 

श्रेणी:भारतीय सरकारी एड्स नियंत्रण संस्थाएँ
श्रेणी:ऍचआइवी-सम्बंधित जानकारी
प्रकाश का कणिका सिद्धान्त

अंगूठाकार|न्यूटन]
सबसे पहला, पूर्णत: वैज्ञानिक सिद्धांत विख्यात अँग्रेज वैज्ञानिक न्यूटन (सन्‌ 1642-1727) द्वारा प्रतिपादित हुआ था। इसमें यह माना गया था कि प्रदीप्त वस्तु में से प्रकाश अत्यंत सूक्ष्म एवं तीव्रगामी कणिकाओं के रूप में निकलता है। ये कणिकाएँ साधारण द्रव्य की नहीं होतीं, क्योंकि इनमें भार बिलकुल नहीं होता। विभिन्न रंगों के प्रकाश की कणिकाओं में भेद केवल उनके विस्तार का होता है : लाल प्रकाश की कणिकाएँ बड़ी होती हैं और बैंगनी की छोटी। इस परिकल्पना के द्वारा प्रकाश द्वारा उर्जा का संचारण, शून्यकाश में गमन, सरल रेखा गमन आदि बातें तो स्पष्ट: समझ में आ जाती हैं, क्योंकि ये घटनाएँ तो न्यूटन ही के सुप्रतिष्ठित गतिवैज्ञानिक नियमानुकूल हैं। इन कणिकाओं को पूर्णत: प्रत्यास्थी मान लेने से उन्हीं नियमों से परावर्तन के मुख्य नियम (परावर्तन कोण = आपतन कोण) की भी सरल व्याख्या हो जाती है, किंतु एक पदार्थ से दूसरे में प्रवेश करते समय प्रकाशकिरणों के मुड़ने (अपवर्तन या Refraction) की व्याख्या के लिये यह परिकल्पना बनानी पड़ी कि दोनों पदार्थो के पार्थक्यतल के निकटवर्ती प्रदेश में और उसकी अभिलंब दिशा में कणिका पर कुछ बल लगता है। जब यह बल आकर्षण बल होता है तब तो कणिकावेग का अभिलंब संघटक बढ़ जाता है और किरण अभिलंब की ओर मुड़ जाती है, यथा वायु से जल में जाते समय और जब पराकर्षण बल लगता है तब किरण विपरीत दिशा में मुड़ जाती है, यथा जल से वायु में जाते समय। इसी से अपवर्तन का नियम आपतन कोण की ज्या / अपवर्तन कोण की ज्या = अपवर्तनांक भी प्रमाणित हो जाता है। परावर्तन का कारण भी अत्याधिक पराकर्षण ही समझा जा सकता है। यह भी स्पष्ट है कि इस सिद्धांत के अनुसार वायु की अपेक्षा जल में प्रकाश का वेग अधिक होना चाहिए।

किंतु एक बात ऐसी थी जो इस सिद्धांत के द्वारा समझ में नहीं आई। प्रत्यक्ष अनुभव के अनुसार जब भी प्रकाश दो पदार्थो के पार्थक्यतल (इंटरफेस) पर पड़ता है, तो उसका अंश तो परावर्तित हो जाता है और कुछ द्वितीय पदार्थ में प्रवेश कर जाता है। इस यौगपदिक (साइमल्टैनिअस) परावर्तन और अपवर्तन के लिये आवश्यक है कि कुछ प्रकाश कणिकाओं पर तो पराकर्षण बल लगे और कुछ पर आर्कषण। यह कैसे संभव हो सकता है ? इस आपत्ति को दूर करने के लिये न्यूटन ने यह परिकल्पना बनाई कि प्रकाशकणिकाओं एक प्रकार का दौरा (fit) आता है, जिससे कभी वह आकृष्ट हो जाती है और कभी पराकृष्ट। ये दौरे क्यों आते हैं, इस संबंध से भी एक विचित्र कल्पना बनाई गई कि प्रकाश के गमन में सहायता करनेवाला वायु से भी हलका एक और माध्यम होता है जो वायु, जल, काच आदि प्रत्येक पदार्थ में भरा रहता है। पार्थक्यतल पर प्रकाशणिका की टक्कर से जो तरंगें उत्पन्न होती हैं उन्हीं के कारण ये दौरे आते हैं। बॉसकोविच (Boscovich) तथा बिओ (Biot) ने इनका कारण यह बताया कि चुंबक के समान प्रकाशकणिका के दो ध्रुव होते हैं। एक पर आर्कषण बल लगता है तो दूसरे पर प्रतिकर्षण। अत: जैसा ध्रुव उस समय आगे होता है वैसा ही बल कणिका पर लग जाता है। किंतु व्यतिकरण (Interference) तथा ध्रुवण (Polarisation) की घटनाओं की व्याख्या इस सिद्धांत के द्वारा संभव नहीं हुई। और जब ठोस पदार्थो में प्रकाश का वेग प्रयोग द्वारा नाप लिया गया, तब इस सिद्धांत के विपरीत वह वायु की अपेक्षा जल में कम निकला; यह वैपरीत्य इस सिद्धांत के लिये घातक था। अत: इसका परित्याग करके तरंगसिद्धांत को मान्यता देनी पड़ी।

 इन्हें भी देखें 
 प्रकाश के सिद्धान्त

श्रेणी:भौतिकी का इतिहास
श्रेणी:अप्रचलित वैज्ञानिक सिद्धान्त
श्रेणी:आइजक न्यूटक
प्रकाश का विद्युतचुम्बकीय सिद्धान्त

thumb|BBPS|350px|  रूबिडियम-८७ मे ज़ेमान प्रभाव् और चुम्बकीय क्षेत्र मे होनेवाले परिवर्तन।
वैद्युत्‌ और चुंबकीय बलों की व्याख्या के लिये फैराडे (Faraday) ने एक प्रकार के सर्वव्यापी ईथर की परिकल्पना बनाई थी और यह बताया था कि इस ईथर की परिकल्पना बनाई थी और यह बताया था कि इसे ईथर की विकृति के कारण ही ये बल पैदा होते हें। मैक्सवेल ने इस विषय की विशद विवेचना करके 1865 ई. में यह परिणाम निकाला कि इन बलों का स्थानांतरण तरंग के रूप में होता है।

प्राय: 20 वर्ष तक यह सिद्धांत वैज्ञानिकों द्वारा स्वीकृत नहीं हुआ, क्योंकि आधार केवल गणित था और विद्युतचुंबकीय तरंग प्रयोग द्वारा प्रेक्षित नहीं हो सकी थी। 1887 ई. में हेर्ट्‌स (Hertz) ने यह कमी भी पूरी कर दी। अब तो ऐसी तरंगें बड़ी सरलता से उत्पन्न की जा सकती हैं। प्रकाशतरंगों की लंबाई अत्यंत छोटी होती है, किंतु इसके अतिरिक्त इनमें और रेडियो की तरंगों में कोई अंतर नहीं है।

इसके बाद द्रव्य में इलेक्ट्रॉनों की उपस्थिति के द्वारा वर्णविश्लेषण की भी संतोषजनक व्याख्या हो गई। अपवर्तित तथा परावर्तित प्रकाश की तीव्रता तथा ध्रुवण संबंधी नियम तथा क्रिस्टलों में द्विअपवर्तन के नियम भी सही प्राप्त हो गए। इसके अतिरिक्त अब तो प्रकाश पर वैद्युत तथा चुंबकीय क्षेत्र के फ़ैरेडे प्रभाव तथा ज़ेमान प्रभाव (Zeeman effect) तथा वैद्युत क्षेत्र के केर प्रभाव (Kerr effect) की इस सिद्धांत से अच्छी व्याख्या हो जाती है।

किंतु ईथर के अस्तित्व के संबंध में बड़ी कठिनाई उपस्थित हो गई। अनेक प्रयोगों से यह प्रमाणित हो गया है कि जब कोई द्रव्य चलता है, तो उसमें आबद्ध ईथर भी उसके साथ साथ चलता है, किंतु कम वेग से। फलत: इस वेग की दिशा में चलनेवाले प्रकाश का वेग कुछ बढ़ जाता है और विपरीत दिशा में चलनेवाले प्रकाश का वेग कुछ घट जाता है। किंतु जब माइकेलसन (Michelson) तथा मॉर्लि (Morley) ने इस तथ्य के आधार पर पृथ्वी की गति का वेग नापने का प्रयत्न अत्यंत सुग्राही विधि से किया तब आशा से विपरीत यह मालूम हुआ कि पृथ्वी की गति का प्रकाश के वेग पर कुछ भी असर नहीं होता। इस प्रयोग की मीमांसा करने में ही आइन्स्टाइन (Einstein) ने 1905 ई. में अपने आपेक्षिकता सिद्धांत का प्रतिपादन किया और वे इस परिणाम पर पहुँचे कि ईथर जैसी कोई वस्तु है ही नही।

 इन्हें भी देखें 
 प्रकाश का कणिका सिद्धान्त
 प्रकाश का तरंग सिद्धान्त
 प्रकाश का क्वाण्टम सिद्धान्त
 प्रकाश का वेग

श्रेणी:प्रकाशिकी
श्रेणी:भौतिकी का इतिहास
सामीप्य प्रभाव

right|thumb|300px|सामीप्य प्रभाव के कारण दो चालकों में धारा घनत्व का असमान वितरण : दो वृत्तीय परिच्छेद वाले कॉपर चालकों में १० अम्पीयर धारा २० किलोहर्ट्ज पर प्रवाहित की जा रही है। चालकों का व्यास ३ मिमी है और उनके बीच २ मिमी का स्थान रिक्त है।

यदि किसी चालक में प्रत्यावर्ती धारा प्रवाहित हो रही हो और उसके आस-पास एक या अधिक चालकों में भी धारा बह रही हो, तो पहले वाले चालक में धारा का वितरण प्रभावित हो जाता है। वास्तव में प्रथम चालक में धारा कम क्षेत्र में सिमट जाती है, अर्थात् चालक के कुछ क्षेत्रों में धारा घनत्व अधिक और कुछ में कम हो जाता है। इसे ही सामीप्य प्रभाव (proximity effect) कहते हैं। सामीप्य प्रभाव के कारण चालक का प्रभावी प्रतिरोध बढ़ जाता है। यह प्रभाव आवृत्ति के बढ़ने पर अधिक होता जाता है।

श्रेणी:वैद्युत इंजिनीयरी
अलेक्ज़ेन्डर सोमा

सेन्डोर अलेक्ज़ेंडर सोमा (Alexander Csoma de Kőrös, १७८४-१८४२) एक हंगेरी यात्री तथा भाषाविद थे जिनको तिब्बती भाषा के ज्ञान को यूरोप में लाने वाला पहला व्यक्ति कहा जाता है। इन्होंने एक प्रसिद्ध कहावत के अनुसार हंगेरी भाषा के मूल को तिब्बती बोलियों में ढूँढने की कोशिश की थी जिसकी वजह से तिब्बत की यात्रा मध्य एशिया से होकर की थी। हाँलांकि वे इस सिद्धांत को साबित नहीं कर पाए पर तिब्बत शास्त्री के नाम पर उनको बाद में ख्याति मिली।

श्रेणी:तिब्बती भाषा
स्वामी शिवानन्द

thumb|200px|स्वामी शिवानन्द
स्वामी शिवानन्द (1854-1934) रामकृष्ण मिशन के द्वितीय संघाध्यक्ष थे। उनका पूर्व नाम 'तारकनाथ घोषाल' था। उनके शिष्य उन्हें 'महापुरुष महाराज' के नाम से पुकारते थे। 

 जन्म 
स्वामी शिवानन्द का जन्म पश्चिम बंगाल के 'बरसात' नामक ग्राम में हुआ था।

श्रेणी:रामकृष्ण मिशन
श्रेणी:हिन्दू दार्शनिक
सेंट्रल युनिवर्सिटी ऑफ राजस्थान

REDIRECTराजस्थान केन्द्रीय विश्वविद्यालय
राजस्थान केन्द्रीय विश्वविद्यालय , अजमेर के निकट,राजस्थान, भारत में एक शैक्षणिक संस्थान है। यह संसद के एक अधिनियम के माध्यम से स्थापित किया गया है: "केन्द्रीय विश्वविद्यालय अधिनियम, 2009" भारत सरकार द्वारा स्थापित। http://www.prsindia.org/uploads/media/vikas_doc/docs/1241592408~~1235040259_central_University_Bill_2009.pdf

राजस्थान केन्द्रीय विश्वविद्यालय को एक नए केन्द्रीय विश्वविद्यालय के रूप में संसद के एक अधिनियम ( 2009 के अधिनियम सं. 25,   भारत के गजट सं. 27, 20 मार्च, 2009 को प्रकाशित) द्वारा स्थापित किया गया था, और यह  पूरी तरह से भारत सरकार द्वारा वित्त पोषित है।

स्कूल
मानविकी और भाषा का स्कूल।
सामाजिक विज्ञान का स्कूल।
वाणिज्य और प्रबंधन विज्ञान का स्कूल।
रसायन विज्ञान और फार्मेसी स्कूल।
इंजीनियरिंग और प्रौद्योगिकी स्कूल।
गणित, सांख्यिकी, और कम्प्यूटेशनल विज्ञान का स्कूल।
वास्तुकला का  स्कूल।
जीवन विज्ञान का स्कूल।
भौतिक विज्ञान का स्कूल।
"पृथ्वी विज्ञान और डेजर्ट अध्ययन के लिए केंद्र का  स्कूल।

विभाग
रसायन विज्ञान विभाग।
कम्प्यूटर विज्ञान और इंजीनियरिंग विभाग।
अंग्रेज़ी विभाग।
अर्थशास्त्र विभाग।
प्रबंधन विभाग।
गणित विभाग।
स्टेटिस्टिक्स (आँकड़े) विभाग।
पर्यावरण विज्ञान विभाग।
भौतिक विज्ञान विभाग।
स्थापत्य विभाग।
हिंदी विभाग।

विजिटर
भारत की राष्ट्रपति, माननीया श्रीमती प्रतिभा देवीसिंह पाटिल राजस्थान के केन्द्रीय विश्वविद्यालय की विजिटर है।

उप कुलपति
भारत की राष्ट्रपति,माननीया श्रीमती प्रतिभा देवीसिंह पाटिल ने विश्वविद्यालय के पहले उप कुलपति के रूप में प्रो. एम.एम. सालुंखे को नियुक्त किया है।

परिसर
राजस्थान राज्य सरकार ने जयपुर-अजमेर रोड (NH-8) पर किशनगढ़ के पास बांद्रा सिंदरी में केंद्रीय विश्वविद्यालय की स्थायी साइट के लिए 518 एकड़ जमीन आवंटित की है। अब केंद्रीय विश्वविद्यालय सफलतापूर्वक अपने स्थायी परिसर में चल रहा है।

 यह भी देखें 
 राजस्थान विश्वविद्यालय
 बाहरी लिंक 
केन्द्रीय विश्वविद्यालय राजस्थान का आधिकारिक जालस्थल

सन्दर्भ
कॉकटेल

कॉकटेल २०१२ में बनी हिन्दी रोमांस कॉमेडी फ़िल्म है जिसका निर्देशन होमी अदजानिया द्वारा किया गया है। फ़िल्म में सैफ अली खान, दीपिका पादुकोण, डियाना पेंटी, डिम्पल कपाडिया, बोमन ईरानी और रणदीप हूडा मुख्य भूमिकाओं में है। फ़िल्म को १३ जुलाई २०१२ को रिलीज़ किया गया।

 पात्र 
 सैफ अली खान - गौतम कपूर
 दीपिका पादुकोण - वेरोनिका डी'कोस्टा
 डियाना पेंटी - मीरा गुप्ता
 डिम्पल कपाड़िया - कविता कपूर
 बोमन ईरानी - रंधीर "रैंडी" कपूर
 रणदीप हुड्डा - कुणाल आहूजा

 संगीत 

 सन्दर्भ 

 बाहरी कड़ियाँ 

श्रेणी:2012 में बनी हिन्दी फ़िल्म
आलमा माटर

thumb|230px|कोलम्बिया विश्वविद्यालय में आलमा माटर की प्रतिमा
आलमा माटर (लातिनी और अंग्रेज़ी: alma mater) प्राचीन रोम में देवी माँ के लिए प्रयोग होने वाला एक नाम था जिसका लातिनी भाषा में अर्थ 'पोषक (पोषण करने वाली) माता' है। रोमन संस्कृति में इसका प्रयोग विशेषकर सिरीस (Ceres) और सिबली (Cybele) नामक देवियों के लिए होता था और बाद में ईसाई धर्म में इसे मरियम (ईसा मसीह की माँ) के लिए इस्तेमाल किया जाने लगा।AMO, AMAS, AMAT & More, Eugene Ehrlich, pp. 39, HarperCollins, 1993, ISBN 978-0-06-272017-7, ... nourishing mother ... applied by Romans to Ceres, goddess of growing vegetation; to Cybele, a nature goddess ... Roman poets referred to the country of their birth as alma mater. Today, the expression is used to refer to one's college or university, and more narrowly, to the official song, statue, or other symbol of the institution ... आधुनिक युग में इसका प्रयोग लोग उस विद्यालय, कॉलेज या विश्वविद्यालय के लिए करते हैं जहाँ वे पढ़े हों या उत्तीर्ण हुए हों। इस 'मातृसंस्था' रूप में 'आलमा माटर' बहुत से विद्यालय-गान और आदर्श वाक्यों में मिलता है और कभी-कभी ऐसे विद्यालय-गानों का शीर्षक भी होता है।Alma mater - Definition and More from the Free Merriam-Webster Dictionary  Merriam-Webster Dictionary. Retrieved July 11, 2011. कभी-कभी यह देवी की प्रतिमा के रूप में भी कॉलेजों में देखा जा सकता है।

 सरस्वती से तुलना 
कुछ समीक्षकों ने 'आलमा माटर' में 'विद्या की देवी' के निहित अर्थ की तुलना भारतीय संस्कृति में सरस्वती से की है। उदाहरण के लिए ब्रिटिश शिक्षक पैट्रिक गॅड्स (Patrick Geddes, १८५४-१९३२)​​ ने सरस्वती देवी को 'भूत और भविष्य के सभी सच्चे विश्वविद्यालयों की आलमा माटर' बुलाते हुए उनकी प्रतिमा इंदौर में बन रहे एक विश्वविद्यालय में स्थापित करने की मांग रखी थी।The Outlook Tower: Essays on Urbanization in Memory of Patrick Geddes, Sir Patrick Geddes, John Vincent Ferreira, pp. 30, Popular Prakashan, 1976, ISBN 978-81-7154-109-6, ... we are justified in planning a site for the pedestal of Saraswati in the centre of our Museum and Library quadrangle ... she is Alma Mater if all true universities, past and possible ...

 इन्हें भी देखें 
 लातिनी भाषा
 विश्वविद्यालय

 सन्दर्भ 

श्रेणी:लातिनी के सूत्रवाक्य
श्रेणी:शिक्षा-सम्बन्धी शब्द और वाक्यांश
श्रेणी:विद्यार्जन (अकादमीकि)